open-index/open-wikipedia-markdown huggingface dataset:
לוקאש פרובוד

**לוקאש פרובוד** (בצ'כית: **Lukáš Provod**; נולד ב-23 באוקטובר 1996) הוא כדורגלן צ'כי המשחק בעמדת הקיצוני השמאלי בסלביה פראג מליגת העל הצ'כית ובנבחרת צ'כיה.

## קריירת מועדונים
פרובוד גדל במחלקת הנוער של ויקטוריה פלזן. בעונת 2015/2016 שיחק בליגה הבוהמית בכדורגל במדי יסקר דומאז'ליצה, ששימשה כקבוצת מילואים של פלזן.

בעונת 2016/2017 הושאל לבאניק סוקולוב ששיחקה בליגה הלאומית הצ'כית. בעונת 2018/2019 הצטרף לדינמו צ'סקה בודייוביצה מהליגה הלאומית הצ'כית לחצי העונה השני, וזכה עמה בתואר האליפות של הליגה ובהעפלה לליגת העל הצ'כית.

ב-3 בספטמבר 2019 אושר כי פרובוד הצטרף לסלביה פראג מליגת העל הצ'כית בהשאלה מוויקטוריה פלזן עד סוף השנה, עם הסכם לרכישה קבועה לאחר מכן.

## קריירה בינלאומית
פרובוד זומן לראשונה לנבחרת צ'כיה הבוגרת בספטמבר 2020, והופיע לראשונה במשחק ליגת האומות נגד סלובקיה ב-4 בספטמבר 2020, בו ניצחה צ'כיה 1–3.

ב-27 במרץ 2021 כבש את שערו הבינלאומי הראשון במשחק מוקדמות מונדיאל 2022 נגד בלגיה. הוא לא נכלל בסגל ליורו 2020 עקב פציעה קשה בברך.

ב-28 במאי 2024 נבחר לסגל ליורו 2024. ב-18 ביוני באותה שנה כבש את השער הראשון של צ'כיה בטורניר במשחק הפתיחה נגד פורטוגל.

## תארים
**דינמו צ'סקה בודייוביצה**
* הליגה הלאומית הצ'כית: 2018/2019

**סלביה פראג**
* ליגת העל הצ'כית: 2019/2020, 2020/2021
* הגביע הצ'כי: 2020/2021, 2022/2023

**אישיים**
* נבחרת העונה של הליגה האירופית: 2020/2021
* שחקן השנה בליגת העל הצ'כית: 2020/2021
* קשר השנה בליגת העל הצ'כית: 2020/2021

## קישורים חיצוניים

## הערות שוליים

קטגוריה:כדורגלנים צ'כים
קטגוריה:כדורגלני ויקטוריה פלזן
קטגוריה:כדורגלני דינמו צ'סקה בודייוביצה
קטגוריה:כדורגלני סלביה פראג
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:צ'כים שנולדו ב-1996
אנדרס קלינגה

**אנדרס פרסלב קלינגה** (בדנית: **Anders Ferslev Klynge**; נולד ב-14 באוקטובר 2000) הוא כדורגלן דני המשחק בעמדת הקשר בבודה/גלימט מליגת העל הנורווגית.

## קריירת מועדונים
קלינגה החל לשחק כדורגל ב-OKS ועבר לאודנסה כשחקן נוער. את הופעת הבכורה הרשמית שלו בליגת העל הדנית ערך ב-26 ביוני 2020 נגד לינגבי.

ב-3 באוגוסט 2020 חתם קלינגה על חוזה לשלוש שנים בסילקבור מליגת המשנה הדנית (Danish 1st Division). הוא סייע לסילקבור להעפיל לליגת העל הדנית בעונת 2020–21.

ב-12 ביוני 2025 חתם קלינגה בבודה/גלימט מליגת העל הנורווגית על חוזה עד קיץ 2028. ב-16 ביולי ערך את הופעת הבכורה שלו במועדון בניצחון 1–0 על פרדריקסטאד בליגת העל הנורווגית.

## תארים
**סילקבורג**
* הגביע הדני: 2023/2024

**אישיים**
* נבחרת החודש בליגת העל הדנית: ספטמבר 2023, אוקטובר 2023

## קישורים חיצוניים

* Profile at the FK Bodø/Glimt website

## הערות שוליים

קטגוריה:כדורגלנים דנים
קטגוריה:כדורגלני בודה/גלימט
קטגוריה:קשרי כדורגל
קטגוריה:דנים שנולדו ב-2000
ואסיל קושיי

**ואסיל קושיי** (בצ'כית: **Vasil Kušej**; נולד ב-24 במאי 2000) הוא כדורגלן צ'כי המשחק בעמדת החלוץ בסלביה פראג מליגת העל הצ'כית ובנבחרת צ'כיה.

## קריירת מועדונים
ואסיל קושיי נולד באוסטה נד לבם, ובגיל 15 חתם באקדמיה לנוער של דינמו דרזדן ששיחקה בליגה הגרמנית השנייה.

ב-2019 הושאל לוואקר אינסברוק ששיחקה בליגה האוסטרית השנייה.

ב-2020 הושאל לאוסטה נד לבם ששיחקה בליגת המשנה הצ'כית. לאחר מכן עבר לשחק בפרוסטייוב מליגת המשנה הצ'כית עד 2023.

לאחר מכן עבר לשחק במלאדה בולסלאב מליגת העל הצ'כית. ב-7 בנובמבר 2024 כבש את שערו היחיד של המועדון בהפסד 1–2 לוויטוריה דה גימארייש בקונפרנס ליג.

ב-7 בינואר 2025 חתם קושיי על חוזה בסלביה פראג מליגת העל הצ'כית עד דצמבר 2028.

## קריירה בינלאומית
קושיי ייצג את צ'כיה בכל רמות הנוער מנבחרת עד גיל 16 ועד נבחרת עד גיל 21.

את הופעת הבכורה שלו בנבחרת צ'כיה הבוגרת ערך ב-20 בנובמבר 2023 במשחק מוקדמות יורו 2024 נגד מולדובה.

## קישורים חיצוניים

## הערות שוליים

קטגוריה:כדורגלנים צ'כים
קטגוריה:כדורגלני דינמו דרזדן
קטגוריה:כדורגלני סלביה פראג
קטגוריה:חלוצי כדורגל
קטגוריה:כדורגלני נבחרת צ'כיה
קטגוריה:צ'כים שנולדו ב-2000
חריסטוס זפייריס

**חריסטוס זפייריס** (ביוונית: **Χρήστος Ζαφείρης**; נולד ב-23 בפברואר 2003) הוא כדורגלן יווני-נורווגי המשחק בעמדת הקשר המרכזי בסלביה פראג מליגת העל הצ'כית בהשאלה מפאוק, ובנבחרת יוון.

## קריירת מועדונים
זפייריס נולד באתונה, יוון, ועבר לנורווגיה בגיל תשע. הוא החל את הקריירה המקצוענית שלו בגרוּרוּד מהליגה הנורווגית הראשונה ב-2020.

ב-20 באוגוסט 2021 חתם על חוזה לארבע וחצי שנים בהאוגסונד מליגת העל הנורווגית. במקביל, הושאל בחזרה לגרורוד עד סוף עונת 2021.

ב-29 בינואר 2023 חתם זפייריס בסלביה פראג מליגת העל הצ'כית על חוזה לארבע וחצי שנים. ב-30 ביוני 2025 חתם על חוזה חדש בסלביה פראג עד 2028.

ב-20 באוגוסט 2025 אושר כי זפייריס נרכש על ידי פאוק מליגת העל היוונית, אך יישאר בסלביה פראג בהשאלה עד 31 בדצמבר 2025. ב-26 באוגוסט 2025 חתם רשמית בפאוק עד 31 בדצמבר 2029.

## קריירה בינלאומית
זפייריס שיחק עבור נורווגיה בכל רמות הנוער מנבחרת עד גיל 16 ועד נבחרת עד גיל 21. ב-27 באוגוסט 2024 החליט לעבור לייצג את נבחרת יוון.

את הופעת הבכורה שלו בנבחרת יוון ערך ב-7 בספטמבר 2024, בניצחון 0–3 על פינלנד בליגת האומות.

## תארים
**סלביה פראג**
* ליגת העל הצ'כית: 2024/25
* הגביע הצ'כי: 2022/23

**אישיים**
* השחקן הצעיר של החודש בליגת העל הנורווגית: ספטמבר 2022

## קישורים חיצוניים

## הערות שוליים

קטגוריה:כדורגלנים יוונים
קטגוריה:כדורגלנים נורווגים
קטגוריה:כדורגלני סלביה פראג
קטגוריה:כדורגלני פאוק סלוניקי
קטגוריה:קשרי כדורגל
קטגוריה:כדורגלני נבחרת יוון
קטגוריה:יוונים שנולדו ב-2003
קטגוריה:נורווגים שנולדו ב-2003
אוסקר דורלי

**אוסקר מרפי דורלי** (באנגלית: **Oscar Murphy Dorley**; נולד ב-19 ביולי 1998) הוא כדורגלן ליברי המשחק בעמדת הקשר האחורי בסלביה פראג מליגת העל הצ'כית ובנבחרת ליבריה.

## ביוגרפיה
דורלי נולד במונרוביה. שמו המקורי הוא מרפי דורלי, אך אחד ממאמניו החל לכנותו "אוסקר" משום שמבנה גופו וסגנון משחקו הזכירו לו את הכדורגלן הברזילאי אוסקר. השם אוסקר הפך למזוהה עמו ומאז הוא חלק משמו.

## קריירת מועדונים
דורלי החל את הקריירה המקצוענית שלו במונרוביה קלאב ברואריז בליבריה, ומשם עבר לטראקאי מליגת העל הליטאית (אז A ליגה).

ב-פברואר 2018 הושאל לסלובן ליברץ מליגת העל הצ'כית עד סוף עונת 2017/2018. בינואר 2019 הפכה ההשאלה לקבועה, והוא חתם על חוזה לשלוש וחצי שנים.

ב-11 באוגוסט 2019 חתם דורלי על חוזה לארבע שנים בסלביה פראג מליגת העל הצ'כית, ונשאר מושאל בסלובן ליברץ עד סוף 2019.

## קריירה בינלאומית
דורלי ערך את הופעת הבכורה שלו בנבחרת ליבריה ב-5 ביולי 2015, בתיקו 1–1 נגד גינאה במוקדמות גביע אפריקה לאומות.

## תארים
**סלביה פראג**
* ליגת העל הצ'כית: 2019/2020, 2020/2021

## קישורים חיצוניים

## הערות שוליים

קטגוריה:כדורגלנים ליברים
קטגוריה:כדורגלני סלביה פראג
קטגוריה:קשרי כדורגל
קטגוריה:כדורגלני נבחרת ליבריה
קטגוריה:ילידי 1998
הקון אביין

**הֶקוֹן אֶבְיֶין** (בנורווגית: **Håkon Evjen**; נולד ב-14 בפברואר 2000) הוא כדורגלן נורווגי המשחק בעמדת הקשר בבודה/גלימט מליגת העל הנורווגית.

## קריירת מועדונים
אביין החל לשחק במיילנר, מועדון עיר הולדתו, לפני שעבר לבודה/גלימט מליגת המשנה הנורווגית ב-2016. את חוזהו המקצועי הראשון חתם באוגוסט 2017.

ב-17 בספטמבר 2019 הוכרז כי אביין יעבור ב-1 בינואר 2020 ל־AZ מהליגה ההולנדית.

ב-17 בינואר 2023 הצטרף אביין לברונדבי מליגת העל הדנית, וחתם על חוזה עד יוני 2027.

אביין חזר לבודה/גלימט מליגת העל הנורווגית ב-27 בינואר 2024, וחתם על חוזה לארבע שנים.

## קריירה בינלאומית
אביין שיחק בנבחרת נורווגיה עד גיל 17 באליפות אירופה 2017. הוא שיחק בכל שלושת משחקיה של נבחרת נורווגיה עד גיל 20 במונדיאל 2019 לנוער.

## חיים אישיים
אביין הוא בנו של אנדראס אביין, שהיה קפטן בודה/גלימט בשנות ה-90. אחיו התאום, הנריק, משחק במחלקת הנוער של מיילנר.

## תארים
**בודה/גלימט**
* ליגת העל הנורווגית: 2024
* ליגת המשנה הנורווגית: 2017

**אישיים**
* שחקן השנה בליגת העל הנורווגית: 2019
* השחקן הצעיר של השנה בליגת העל הנורווגית: 2019

## קישורים חיצוניים

## הערות שוליים

קטגוריה:כדורגלנים נורווגים
קטגוריה:כדורגלני בודה/גלימט
קטגוריה:כדורגלני א.ז. אלקמאר
קטגוריה:כדורגלני ברונדבי
קטגוריה:קשרי כדורגל
קטגוריה:כדורגלני נבחרת נורווגיה
קטגוריה:נורווגים שנולדו ב-2000
דויד דואודרה

**דויד דוֹאוּדֶרָה** (בצ'כית: **David Douděra**; נולד ב-31 במאי 1998) הוא כדורגלן צ'כי המשחק בעמדת הקשר הימני בסלביה פראג מליגת העל הצ'כית ובנבחרת צ'כיה.

## קריירת מועדונים
### דוקלה פראג
דואודרה הצטרף לדוקלה פראג בגיל 15. הוא ערך את הופעת הבכורה הרשמית שלו בקבוצה הבוגרת ב-29 בספטמבר 2017 במשחק נגד סיגמה אולומוץ בליגת העל הצ'כית. בעונת 2018/2019 הפך לשחקן הרכב קבוע, אך בסיום העונה ירדה דוקלה לליגת המשנה הצ'כית.

### מלאדה בולסלאב
במהלך פגרת החורף של עונת 2019/2020 עבר דואודרה למלאדה בולסלאב מליגת העל הצ'כית. בעונת 2021/2022 הבקיע 10 שערים ורשם 4 בישולים ב-31 משחקים.

### סלביה פראג
במאי 2022 חתם דואודרה בסלביה פראג מליגת העל הצ'כית. את הופעת הבכורה התחרותית שלו ערך בניצחון 4–0 על סנט ג'וזף הגיברלטרית בסיבוב המוקדמות השני של הקונפרנס ליג בעונת 2022/2023.

## קריירה בינלאומית
במרץ 2023 זומן לראשונה לנבחרת צ'כיה הבוגרת. את שער הבכורה שלו בנבחרת כבש בנובמבר 2023 בניצחון 3–0 על מולדובה במוקדמות יורו 2024.

## תארים
**סלביה פראג**
* הגביע הצ'כי: 2022/2023

## קישורים חיצוניים

## הערות שוליים

קטגוריה:כדורגלנים צ'כים
קטגוריה:כדורגלני דוקלה פראג
קטגוריה:כדורגלני מלאדה בולסלאב
קטגוריה:כדורגלני סלביה פראג
קטגוריה:קשרי כדורגל
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:צ'כים שנולדו ב-1998
דומיניק יאבורצ'ק

**דומיניק יאבורצ'ק** (בסלובקית: **Dominik Javorček**; נולד ב-2 בנובמבר 2002) הוא כדורגלן סלובקי המשחק בעמדת המגן השמאלי בסלביה פראג מליגת העל הצ'כית.

## קריירת מועדונים
יאבורצ'ק ערך את הופעת הבכורה שלו בליגת העל הסלובקית במדי ז'ילינה ב-15 באוגוסט 2020 נגד AS טרנצ'ין. את שער הליגה הראשון שלו כבש בהפסד חוץ לספרטק טרנבה.

ב-30 באוגוסט 2024 הושאל להולשטיין קיל מהבונדסליגה הגרמנית.

ב-9 ביוני 2025 חתם יאבורצ'ק בסלביה פראג מליגת העל הצ'כית עד 2029.

## קישורים חיצוניים

## הערות שוליים

קטגוריה:כדורגלנים סלובקים
קטגוריה:כדורגלני הולשטיין קיל
קטגוריה:כדורגלני סלביה פראג
קטגוריה:מגני כדורגל
קטגוריה:סלובקים שנולדו ב-2002
מוימיר חיטיל

**מוימיר חיטיל** (בצ'כית: **Mojmír Chytil**; נולד ב-29 באפריל 1999) הוא כדורגלן צ'כי המשחק בעמדת החלוץ בסלביה פראג מליגת העל הצ'כית ובנבחרת צ'כיה.

## קריירת מועדונים
### סיגמה אולומוץ
חיטיל ערך את הופעת הבכורה המקצועית שלו בסיגמה אולומוץ ב-2018. בעונת 2021/2022 הושאל לפרדוביצה מליגת העל הצ'כית, במדיה כבש חמישה שערים.

### סלביה פראג
בסוף מאי 2023 חתם חיטיל בסלביה פראג מליגת העל הצ'כית על חוזה עד יוני 2027. הוא כבש בהופעת הבכורה שלו במועדון, בניצחון 2–0 על הראדץ קראלובה במשחק הפתיחה של עונת 2023/2024 בליגת העל הצ'כית. בעקבות פתיחת עונה חזקה, נבחר לשחקן החודש של הליגה ביולי 2023.

## קריירה בינלאומית
ב-נובמבר 2022 זומן חיטיל לראשונה לנבחרת צ'כיה הבוגרת. הוא ערך את הופעת הבכורה שלו בנבחרת וכבש שלושער בניצחון 5–0 על איי פארו.

ב-29 במאי 2024 נכלל בסגל נבחרת צ'כיה ליורו 2024.

## קישורים חיצוניים

## הערות שוליים

קטגוריה:כדורגלנים צ'כים
קטגוריה:כדורגלני סלביה פראג
קטגוריה:חלוצי כדורגל
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:צ'כים שנולדו ב-1999
מורגן בריטני

**מורגן בריטני** (באנגלית: **Morgan Brittany**; נולדה ב-1951) היא שחקנית אמריקאית.

## ביוגרפיה
בריטני נולדה בשם סוזן קופיטו, היא החלה לעסוק במשחק בהיותה ילדה תחת שמה האמיתי והופיעה במספר תוכניות טלוויזיה במהלך שנות החמישים והשישים.

ב-1962 הופיעה בסרט המוזיקלי ג'יפסי. ב-1979 שיחקה את מריה, אם ישו ב-"In Search of Historic Jesus", סרט תיעודי העוסק בדיוק ההיסטורי של הסיפור על ישו.

היא גילמה את אחותה למחצה של פאמלה יואינג באופרת הסבון דאלאס, ב-1981 דיבבה נסיכה בסרט ההנפשה "Faeries", ב-1982 שיחקה לצד ג'ואן קולינס ב-"The Wild Women of Chastity Gulch", סרט טלוויזיה המתרחש בזמן מלחמת האזרחים האמריקאית, במהלך שנות השמונים הופיעה במספר פרקים של ספינת האהבה.

ב-2005 שיחקה בסרט "The Biggest Fan" בו השתתפו חברי להקת "Dream Street" (וביניהם ג'סי מקרטני) בתפקיד עצמם.

ב-1981 התחתנה ונולדו לה בן ובת.

## קישורים חיצוניים
* 

קטגוריה:אמריקאיות שנולדו ב-1951
קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
תומאש ולצ'ק

**תומאש ולצ'ק** (בצ'כית: **Tomáš Vlček**; נולד ב-28 בפברואר 2001) הוא כדורגלן צ'כי המשחק בעמדת הבלם בסלביה פראג מליגת העל הצ'כית ובנבחרת צ'כיה.

## קריירת מועדונים
ולצ'ק גדל במחלקות הנוער של TJ נובומסטסקי קלאדנו וקלאדנו, ובשנת 2011 הצטרף למחלקת הנוער של סלביה פראג.

ב-2019 הושאל לאוסטה נד לבם מליגת המשנה הצ'כית למשך חצי עונה. בין השנים 2020 ל-2022 הושאל לויסוצ'ינה ייהלבה מליגת המשנה הצ'כית, במדיה רשם 55 הופעות ליגה וכבש שער אחד.

בעונת 2022/2023 הושאל לפארדוביצה מליגת העל הצ'כית, במדיה רשם 32 הופעות ליגה וכבש שער אחד. בסיום תקופת ההשאלה חזר לסלביה פראג.

## קריירה בינלאומית
ולצ'ק ייצג את נבחרת צ'כיה באליפות אירופה בכדורגל עד גיל 21 לשנת 2023.

את הופעת הבכורה שלו בנבחרת צ'כיה הבוגרת ערך ב-26 במרץ 2024 במשחק ידידות נגד ארמניה.

## קישורים חיצוניים

## הערות שוליים

קטגוריה:כדורגלנים צ'כים
קטגוריה:כדורגלני סלביה פראג
קטגוריה:בלמי כדורגל צ'כים
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:צ'כים שנולדו ב-2001
לונדרינה (כדורגל)

**לונדרינה** (בפורטוגזית: **Londrina Esporte Clube**) הוא מועדון כדורגל מברזיל. המועדון נוסד בשנת 1956 בעיר לונדרינה שבמדינת פרנה. קבוצת הכדורגל שיחקה בעבר בליגת העל הברזילאית.

## היסטוריה
המועדון הוקם בשנת 1956 בעיר לונדרינה על ידי קבוצת חובבי כדורגל, בשם "Londrina Futebol e Regatas". בשנת 1969 בוצע איחוד עם מועדון כדורגל אחר בעיר, ושם המועדון שונה לשמו הנוכחי.

קבוצת הכדורגל של המועדון משחקת באליפות מדינת פרנה. בשנת 1962 היא זכתה לראשונה באליפות המדינה. בסך הכול זכתה הקבוצה באליפות חמש פעמים (לאחרונה בשנת 2021).

בעונת 1977 שיחקה הקבוצה בדרג העליון של אליפות ברזיל וסיימה במקום הרביעי. בסך הכול היא השתתפה שמונה עונות בליגה הבכירה (בפעם האחרונה בשנת 1982).

בליגת המשנה הברזילאית שיחקה הקבוצה ב-24 עונות, ובשנת 1980 זכתה באליפות הליגה. עונתה האחרונה בליגת המשנה הייתה בשנת 2023.

במאה ה-21 משחקת הקבוצה בדרך כלל בליגה השלישית בחשיבותה בברזיל.

בהגביע הברזילאי השתתפה הקבוצה 16 פעמים, והישגה הבולט היה הגעה לשמינית הגמר בשנת 1993.

## קישורים חיצוניים

* 

קטגוריה:מדינת פרנה
קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1956
סם סינתטי

**סמים סינתטיים** (באנגלית: **synthetic drugs**) הוא הכינוי שניתן לחומרים כימיים שעברו עיבוד כדי שיוכלו לחקות את השפעותיהם של סמים פופולריים לא חוקיים אחרים כמו קוקאין ומריחואנה.

ברפואה יש לסמים סינתטיים השפעות פסיכותרפויות שיכולות לרפא נדודי שינה. קיים מספר מוגבל של ניסויים קליניים ומחקרים בבני אדם, ההשפעות הפרמקולוגיה והתרופות של רוב התרופות הסינתטיות אינן ידועות לגמרי. שימוש לרעה בסמים סינתטיים יכול להיות קטלני לכן דרוש ייעוץ מאנשי המקצוע לפני הטיפול.

מטרתם של חומרים פסיכואקטיביים חדשים (NPS) היא לחקות את פעולותיהם של חומרים אסורים על ידי שינוי המבנה של הסם המקורי. על ידי כך, "הסם המסונתז" יכול להופיע בשוק מבלי להתגלות בקלות. אך חוסר הוודאות לגבי ההשפעות הרעילות של חומרים אלה מסכן את בריאות הציבור.

הסמים הסינתטיים פופולריים במיוחד אצל משתמשים צעירים

## קישורים חיצוניים
* 
* 
* 

## הערות שוליים

קטגוריה:סמים
קטגוריה:הנדסה כימית
שרבור (פירושונים)

**שֶׁרְבּוּ֫ר** הוא התעתיק העברי ל-**Cherbourg** בצרפתית, שמה של עיר לשעבר בצרפת שאוחדה בהדרגה עם יישובים אחרים בסביבתה. בעברית נפוץ גם התעתיק השגוי **שֶׁרְבּוּ֫רְג**.
ויליאם בנקהד

**ויליאם ברוקמן בנקהד** (באנגלית: **William Brockman Bankhead**; 12 באפריל 1874 – 15 בספטמבר 1940) היה פוליטיקאי אמריקאי שכיהן כיושב ראש בית הנבחרים של ארצות הברית ה-42 בין השנים 1936–1940. הוא ייצג את מחוז הקונגרס ה־10 של אלבמה (ולאחר מכן את המחוז ה־7) כחבר המפלגה הדמוקרטית בשנים 1917–1940.

בנקהד היה ליברל מובהק ותומך מרכזי בניו דיל של הנשיא פרנקלין דלאנו רוזוולט, שכלל חקיקה בעד ארגוני עובדים – דבר שהעמיד אותו לעיתים קרובות בעימות עם מרבית הדמוקרטים הדרומיים בקונגרס באותה תקופה. בנקהד תיאר את עצמו כ"פוליטיקאי גאה", כלומר ראה חשיבות רבה באי הזנחת ענייני המחוז שלו או שאלת בחירתו מחדש.

## ביוגרפיה
### ראשית חייו
ויליאם בנקהד נולד ב-12 באפריל 1874 באחוזת המשפחה במחוז למאר שבאלבמה. אביו, ג'ון בנקהד, היה פוליטיקאי פעיל שכיהן בבית המחוקקים של אלבמה ובהמשך גם כחבר בית הנבחרים והסנאט של ארצות הברית. אמו, טלולה ג'יימס ברוקמן, הייתה נכדתו של חבר הסנאט של קרוליינה הדרומית תומאס פטרסון ברוקמן. המשפחה השתייכה לכנסייה המתודיסטית. אחיו, ג'ון בנקהד השני, כיהן גם הוא כסנאטור.

בנקהד למד באוניברסיטת אלבמה, ולאחר מכן המשיך ללימודי משפטים בבית הספר למשפטים של אוניברסיטת ג'ורג'טאון בוושינגטון הבירה, והשלים את לימודיו ב־1895. מיד לאחר מכן התקבל ללשכת עורכי הדין של אלבמה ופתח משרד עורכי דין בהאנטסוויל.

### קריירה פוליטית
בשנת 1898 מונה ליועץ המשפטי העירוני של האנטסוויל, תפקיד שבו החזיק עד 1902. במקביל נבחר ב־1900 לבית הנבחרים של אלבמה וכיהן בו עד 1901.

בשנת 1905 עבר לעיר ג'ספר שבאלבמה. ב־1910 מונה לתובע של המחוז השיפוטי ה־14 של אלבמה, וכיהן בתפקיד עד 1914.

ב־1914 ניסה לקבל את מועמדות המפלגה הדמוקרטית לבית הנבחרים של ארצות הברית, אך נכשל. שנתיים לאחר מכן, ב־1916, נבחר כנציג המחוז ה־10 החדש של אלבמה. (המחוז נוצר לאחר מפקד האוכלוסין של 1910, אך בבחירות של 1912 ו־1914 המושב הוקצה בבחירה כלל־מדינתית). בנקהד היה הנציג היחיד שנבחר אי־פעם במחוז זה, משום שאחרי מפקד האוכלוסין של 1930 איבדה אלבמה מושב, והמחוז ה־10 בוטל.

לאחר חלוקת המחוזות מחדש נבחר בנקהד ב־1932 כנציג המחוז ה־7, ונבחר מחדש עוד שלוש פעמים, עד מותו בשנת 1940.

בין אפריל 1934 לינואר 1935 שימש יו"ר ועדת הכללים של בית הנבחרים, לאחר מותו של . ב־1934 נבחר גם למנהיג סיעת הרוב הדמוקרטית.

ב־4 ביוני 1936, לאחר מותו של יושב הראש , נבחר בנקהד ליושב ראש בית הנבחרים, תפקיד שבו החזיק עד מותו ב־15 בספטמבר 1940. סיבת המוות הייתה דימום בקיבה.

כיו"ר בית הנבחרים היה בנקהד בעל המשרה הפוליטית השנייה בחשיבותה שאי פעם הושגה בידי תושב אלבמה – אחרי סגן הנשיא ויליאם רופוס קינג.

בוועידה הדמוקרטית הלאומית של 1940, שלושה חודשים לפני מותו, התמודד כמועמד לסגנות הנשיאות. הוא הגיע למקום השני אחרי הנרי וולאס, שהביס אותו בהצבעת הצירים 329–626.

### משפחתו
אביו, ג'ון בנקהד, היה חבר בית הנבחרים והסנאט של ארצות הברית. אחיו הבכור, ג'ון בנקהד השני, היה גם הוא סנאטור, ואחיינו וולטר בנקהד היה חבר בית הנבחרים. בתו, טלולה בנקהד, הייתה שחקנית תיאטרון, רדיו וקולנוע מפורסמת.

היער הלאומי ויליאם ב. בנקהד וחלקים מהכביש הישן U.S. 78 בצפון אלבמה נקראו על שמו. ביתו בג'ספר שופץ וכיום הוא משמש כמרכז קהילתי תרבותי וכמוזיאון היסטורי בשם "בית בנקהד ומרכז המורשת".

## קישורים חיצוניים

* 
* 

קטגוריה:אמריקאים ילידי אלבמה
קטגוריה:חברי בית הנבחרים של ארצות הברית מאלבמה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:יושבי ראש בית הנבחרים של ארצות הברית
קטגוריה:אמריקאים שנולדו ב-1874
קטגוריה:אמריקאים שנפטרו ב-1940
ינז'יך סטאנק

**ינז'יך סטאנק** (בצ'כית: **Jindřich Staněk**; נולד ב-27 באפריל 1996) הוא כדורגלן צ'כי המשחק בעמדת השוער בסלביה פראג מליגת העל הצ'כית ובנבחרת צ'כיה.

## קריירת מועדונים
### קריירה מוקדמת ואנגליה
סטאנק החל את דרכו בספרטה פראג. ב-31 בינואר 2014 הצטרף לאברטון מהפרמייר ליג בחוזה ל-2.5 שנים. ב-29 בספטמבר 2015 הושאל להייד יונייטד מהנורת'רן פרמייר ליג לחודש אחד, במדיה ערך חמש הופעות. ביוני 2016 שוחרר מאברטון.

### חזרה לצ'כיה
בספטמבר 2016 חזר לצ'כיה וחתם בדינמו צ'סקה בודייוביצה מליגת המשנה הצ'כית, וממנה הושאל לטז'ביץ' ב-2017. את הופעת הבכורה שלו בליגת המשנה הצ'כית ערך ב-24 בספטמבר 2017 מול באניק סוקולוב.

בינואר 2020 הושאל לוויקטוריה פלזן מליגת העל הצ'כית. ב-3 בינואר 2021 חתם במועדון באופן קבוע. ביולי 2022 האריך את חוזהו עד 2025.

ב-5 בינואר 2024 חתם סטאנק בסלביה פראג מליגת העל הצ'כית עד 2027, במסגרת עסקת חליפין עם הקשרים לוקאש צ'רב ומטאיי ולנטה שעברו לויקטוריה פלזן.

## קריירה בינלאומית
סטאנק ייצג את צ'כיה בכל נבחרות הנוער, מנבחרת עד גיל 16 ועד נבחרת עד גיל 21.

את הופעת הבכורה שלו בנבחרת צ'כיה הבוגרת ערך ב-5 בספטמבר 2021, בהפסד 3–0 לבלגיה במסגרת מוקדמות מונדיאל 2022. הוא נכנס כמחליף בדקה ה-12 במקומו של תומאש ואצליק הפצוע.

סטאנק נכלל בסגל נבחרת צ'כיה ליורו 2024.

## חיים אישיים
מחוץ לכדורגל, סטאנק יוצר שירי ראפ תחת שם הבמה Ejaytime.

## תארים
**ספרטה פראג**
* ליגת העל הצ'כית: 2013/2014
* הגביע הצ'כי: 2013/2014

**דינמו צ'סקה בודייוביצה**
* ליגת המשנה הצ'כית: 2018/2019

**ויקטוריה פלזן**
* ליגת העל הצ'כית: 2021/2022

**סלביה פראג**
* ליגת העל הצ'כית: 2024/2025

**אישיים**
* שוער השנה בליגת העל הצ'כית: 2021/2022

## קישורים חיצוניים

## הערות שוליים

קטגוריה:כדורגלנים צ'כים
קטגוריה:כדורגלני ספרטה פראג
קטגוריה:כדורגלני אברטון
קטגוריה:כדורגלני ויקטוריה פלזן
קטגוריה:כדורגלני סלביה פראג
קטגוריה:שוערי כדורגל
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:צ'כים שנולדו ב-1996
בוטפוגו (סאו פאולו)

**בוטפוגו** (בפורטוגזית: **Botafogo Futebol Clube**) הוא מועדון כדורגל מברזיל, שפועל בעיר ריבייראו פרטו שבמדינת סאו פאולו. המועדון נוסד בשנת 1918, וקבוצת הכדורגל שלו שיחקה בעבר בליגת העל הברזילאית.

## היסטוריה
המועדון נוסד בשנת 1918 בעיר ריבייראו פרטו שבמדינת סאו פאולו, בעקבות איחוד של שלוש קבוצות כדורגל מקומיות. נציגי הקבוצות הסכימו על הצורך באיחוד, אך נחלקו באשר לשם החדש. בסופו של דבר הוסכם על השם **Botafogo**, שפירושו בפורטוגזית "להדליק אש”.

קבוצת הכדורגל של המועדון החלה להשתתף באליפות סאו פאולו בכדורגל, והעפילה לדרג העליון בשנת 1957. הישגה הבולט בליגה היה המקום השני בשנת 2001.

בעונת 1976 שיחקה הקבוצה לראשונה בדרג העליון של הכדורגל הברזילאי. בסך הכול היא השתתפה בליגה הבכירה שש פעמים (האחרונה בשנת 2001), והישג השיא שלה היה המקום ה־13 בשנים 1976 ו־1978.

בליגת המשנה הברזילאית שיחקה "בוטפוגו" ב-18 עונות, והישג השיא שלה היה המקום השני בשנת 1998. נכון לעונת 2025/2026 היא משחקת בליגה זו.

בגביע הברזילאי השתתפה הקבוצה שבע פעמים, והישג השיא שלה היה העפלה לשלב השלישי בשנת 2023.

## קישורים חיצוניים

* 

קטגוריה:מדינת סאו פאולו: ספורט
קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1918
קינדר-טרנספורט: ההגעה

**קינדר - טרנספורט: ההגעה** (באנגלית: **Kindertransport – The Arrival**) הוא פסל זיכרון המוצב בכיכר "הופ" בסמוך לכניסה לתחנת רחוב ליברפול בלונדון. הפסל מנציח את מבצע הקינדר-טרנספורט, במסגרתו הוברחו לבריטניה כ־10,000 ילדים מגרמניה ומאירופה הכבושה בידי הנאצים בין נובמבר 1938 לספטמבר 1939. רוב הילדים היו יהודים, והוריהם לא הורשו להתלוות אליהם. תחנת ליברפול סטריט הייתה המקום שבו פגשו לראשונה משפחות אומנה שקלטו אותם.

הפסל מתאר חמישה ילדים הלבושים בבגדים בני התקופה ונושאים מזוודות ותיקים. הדמויות ניצבות על מסילת רכבת סמלית, שעליה חקוקים שמות הערים מהן נמלטו הילדים. מיקומו של הפסל בכניסה לתחנה מדגיש את תפקידה המרכזי של תחנת ליברפול סטריט במסע ההצלה.

את הפסל יצר הפסל והאדריכל פרנק מייסלר. מייסלר עצמו היה אחד מילדי הקינדרטרנספורט, שנמלט מדנציג (כיום גדנסק) והגיע לליברפול סטריט ערב פרוץ מלחמת העולם השנייה. עבודתו מהווה שילוב בין עדות אישית לבין זיכרון קולקטיבי של אלפי ילדים שניצלו.

## קישורים חיצוניים

## הערות שוליים

קטגוריה:לונדון: אנדרטאות
קטגוריה:אירופה: אנדרטאות להנצחת השואה
קטגוריה:קינדר-טרנספורט
וולטר בנקהד

**וולטר ויל בנקהד** (באנגלית: **Walter Will Bankhead**; 21 ביולי 1897 – 24 בנובמבר 1988) היה פוליטיקאי אמריקאי, איש המפלגה הדמוקרטית, שכיהן כחבר בית הנבחרים של ארצות הברית מטעם מדינת אלבמה בשנת 1941. הוא היה בנו של ג'ון בנקהד השני ונכדו של ג'ון בנקהד – שניהם ייצגו את אלבמה בסנאט של ארצות הברית.

## ביוגרפיה
וולטר ויל בנקהד נולד ב־21 ביולי 1897 בג'ספר שבאלבמה. הוא למד בבתי הספר הציבוריים. הוא היה בנו של ג'ון בנקהד השני, נכדו של ג'ון בנקהד, אחיינו של ויליאם בנקהד, ובן דודתה של השחקנית טלולה בנקהד.

הוא השלים את לימודיו במכון הצבאי מריון בשנת 1916, באוניברסיטת אלבמה בטסקלוסה בשנת 1919, ובמחלקה למשפטים של אוניברסיטת אלבמה בשנת 1920. באותה שנה התקבל ללשכת עורכי הדין והחל לעסוק בעריכת דין בג'ספר.

בנקהד שימש כציר לוועידה הארצית הדמוקרטית בשנת 1940 בשיקגו. פחות מחודשיים לפני הבחירות הכלליות של אותה שנה, דודו – יו"ר בית הנבחרים ויליאם בנקהד – הלך לעולמו. רופא מקומי, ד"ר , נבחר להשלים את כהונתו של יושב הראש המנוח, אך לא התמודד לכהונה מלאה. וולטר בנקהד הסכים להתמודד על הכהונה המלאה, אך התנה זאת בכך שיכהן בתפקיד חודש אחד בלבד – כדי לאפשר בחירות מיוחדות לבחירת יורש קבוע לדודו. כך כיהן כחבר בקונגרס ה־77 מטעם המפלגה הדמוקרטית בין 3 בינואר ל־1 בפברואר 1941, ואז התפטר.

לאחר מכן חזר לעסוק בעריכת דין, וכיהן כיו"ר הדירקטוריון של Bankhead Mining Co., Inc. ושל Bankhead Development Co., Inc.. בנוסף כיהן כנשיא חברת Mammoth Packing Co. וחברת Bankhead Broadcasting Co., Inc., וכן כסגן יו"ר הדירקטוריון של הבנק הלאומי הראשון של ג'ספר.

וולטר בנקהד נפטר בביתו בג'ספר ב־24 בנובמבר 1988, ונטמן בבית העלמין אוק היל בעיר הולדתו.

## חיים אישיים
לוולטר בנקהד היו שתי בנות ובן אחד: בלוסום, ברברה, וג'ון הוליס בנקהד השלישי.

## קישורים חיצוניים
* 
* 

קטגוריה:אמריקאים ילידי אלבמה
קטגוריה:חברי בית הנבחרים של ארצות הברית מאלבמה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1897
קטגוריה:אמריקאים שנפטרו ב-1988
מערב טוגולנד

**מערב טוגולנד** (בצרפתית: **Togoland de l'Ouest**) היא מדינה שהכריזה על עצמה, הנחשבת על ידי הקהילה הבינלאומית לחלק מגאנה. ב-25 בספטמבר 2020 הכריזו הבדלנים במערב טוגולנד על עצמאות מרפובליקת גאנה. טוגולנד המערבית היא מדינה חברה בארגון העמים ולאומים שאינם מיוצגים (UNPO) מאז 2017.

## דמוגרפיה
כ-4 מיליון איש חיים במערב טוגולנד. השפות המדוברות במערב טוגולנד כוללות אנגלית, צרפתית, אווה, דאנגמה, אווטימה ועוד כמה. הדתות העיקריות הן נצרות, אסלאם ווודו. רוב תושבי האזור הם בני האתניה אווה.

## הכרזת עצמאות
ב-**[[25 בספטמבר]] [[2020]]**, דרשו הבדלנים מכוחות הביטחון של גאנה לעזוב את האזור לאחר שתקפו מספר תחנות משטרה במחוז טונגו הצפוני. בהודעה לעיתונות בה הכריזו על פרישתם מגאנה, קרן קבוצת המחקר לענייני המולדת בהנהגתו של צ'ארלס קורמי קודזורדז הכריזה על ריבונות על האזור. ממשלת גאנה לא התייחסה להכרזה ברצינות, וראתה בה "בדיחה", אם כי מומחה הביטחון הבולט אדיב סאני קרא לממשלה להתייחס לנושא כסיכון ביטחוני לאומי. היו פצועים והרוגים בעימותים לאחר הכרזת העצמאות אם כי הרפובליקה של גאנה טוענת כי צברה מידע מודיעיני על עימותים אלה לפני שהתרחשו. מקורות בגאנה טוענים כי קבוצת הבדלנים העומדת בראש תנועת העצמאות, קבוצת המחקר לענייני המולדת, נמצאת תחת שליטה. עם זאת, הבדלנים השתלטו על נשק והקימו מחסומי כבישים. נשיא הרפובליקה של גאנה הכחיש שניהל משא ומתן עם הבדלנים.

## קישורים חיצוניים

## הערות שוליים

קטגוריה:מדינות לשעבר באפריקה
ההכרזה על ביטול המלוכה

במהלך המהפכה הצרפתית **הכרזת ביטול המלוכה** (בצרפתית: **Proclamation de l'abolition de la royauté**) על ידי הוועידה הלאומית של צרפת, שבה הודיעה כי ביטלה את המלוכה הצרפתית ב־21 בספטמבר 1792, הובילה ליצירת הרפובליקה הצרפתית הראשונה.

## מבוא
נציגי הוועידה קיבלו הוראה לשים קץ למשבר שפרץ מאז ניסיון הבריחה של לואי השישה עשר, מלך צרפת ב־וורן ביוני 1791 והכיבוש העקוב מדם של ארמון טווילרי (הפיכת 10 באוגוסט 1792). מוצאם הבורגני ופעילותם הפוליטית הביאו לכך שלרובם לא נמשכה סימפתיה כלפי המלוכה, וניצחון בקרב ואלמי ב־20 בספטמבר (ההצלחה הצבאית הראשונה של המהפכה) התרחש באותו יום שבו הם התכנסו — עובדה שאיששה את אמונתם.

## הצעה לביטול
כאשר הנציג של פריז, ז'אן-מארי קולו ד'הרבואה, הציע את הביטול הוא נתקל בהתנגדות מועטה; לכל היותר קלוד באסיר, ידידו של ז'ורז' דנטון, ניסה להרגיע את ההתלהבות ולהמליץ על דיון טרם קבלת החלטה. עם זאת, האב אנרי גרגואר, הבישוף החוקתי של בלואה, השיב בתוקף לכל בקשה לדיון:

ז'אן-פרנסואה דוקוס תמך בו בטענה שכל דיון יהיה מיותר "לאחר האורות שהתפשטו ב־10 באוגוסט". הטיעון הקצר שימש כעיקר הוויכוח וההחלטה התקבלה פה אחד, ובכך נוצרה הרפובליקה הצרפתית הראשונה.

## סוף עידן
בעקבות ההכרזה התגברו המאמצים למחוק את שרידי המשטר הישן. ככל שהתקרב מועד חגיגת יום השנה הראשון של הרפובליקה, העבירה הוועידה חקיקה שהחליפה מערכות סדר ומדידה רבות מן המשטר הישן המוכרות, ובכלל זאת את הלוח הגרגוריאני. שינוי דרמטי זה חיזק את הגל הגובר של אנטי-קלריקליזם ששאף לחיסול ההשפעה הכנסייתית בצרפת. לוח השנה המהפכני בצרפת ביטל את כל נקודות הייחוס הנוצריות וחישב את הזמן מהיום המלא הראשון של הרפובליקה לאחר המלוכה, 22 בספטמבר 1792, בתור היום הראשון של השנה הראשונה.

## קישורים חיצוניים

* L'abolition de la royauté, מקור : "Journal officiel de la Convention Nationale", 1792–1793.

## הערות שוליים

קטגוריה:הרפובליקה הצרפתית הראשונה
קטגוריה:המהפכה הצרפתית
קטגוריה:1792 בצרפת
באריש אלפר יילמאז

**באריש אלפר יילמאז** (בטורקית: **Barış Alper Yılmaz**; נולד ב-23 במאי 2000) הוא כדורגלן טורקי המשחק בעמדת הקיצוני בגלאטסראיי מליגת העל הטורקית ובנבחרת טורקיה.

## קריירת מועדונים
יילמאז החל את דרכו ב-2012 במועדון הנוער Rize İl Özel İdarespor. ב-2017 עבר לאנאקרה דמירספור מהליגה הטורקית השלישית. לאחר שלוש עונות, עבר לאנאקרה קצ'יארנגוג'ו שעלתה לליגה הטורקית הראשונה.

### גלאטסראיי
ב-9 ביולי 2021 עבר יילמאז לגלאטסראיי מליגת העל הטורקית.

ב-4 במאי 2023 הוא האריך את חוזהו עד סוף עונת 2026/27. יילמאז זכה עם גלאטסראיי באליפות ליגת העל הטורקית בעונות 2022/2023, 2023/2024 ו-2024/25.

## קריירה בינלאומית
ב-13 בנובמבר 2021 ערך יילמאז את הופעת הבכורה שלו בנבחרת  בניצחון 6–0 על גיברלטר.

ב-12 באוקטובר 2023 כבש את שער הבכורה שלו בנבחרת הבוגרת בניצחון 1–0 על  במוקדמות יורו 2024.

יילמאז נכלל בסגל נבחרת טורקיה ליורו 2024.

## תארים
**גלאטסראיי**
* אליפות טורקיה בכדורגל: 2022/23, 2023/24, 2024/25
* הגביע הטורקי: 2024/25
* הסופר קאפ הטורקי: 2023

## קישורים חיצוניים

## הערות שוליים

קטגוריה:כדורגלנים טורקים
קטגוריה:כדורגלני גלאטסראיי
קטגוריה:כדורגלני נבחרת טורקיה
קטגוריה:כדורגלני יורו 2024
קטגוריה:טורקים שנולדו ב-2000
עבדולקרים בארדאקג'י

**עבדולקרים בַּארְדַאקְגִ'י** (בטורקית: **Abdülkerim Bardakcı**; נולד ב-7 בספטמבר 1994) הוא כדורגלן טורקי המשחק בעמדת הבלם בגלאטסראיי מליגת העל הטורקית ובנבחרת טורקיה.

## קריירת מועדונים
בארדאקג'י ערך את הופעת הבכורה שלו בליגת העל הטורקית ב-17 באוגוסט 2013 במדי קוניאספור נגד פנרבחצ'ה.

ב-25 ביוני 2022 סוכם מעברו מקוניאספור לגלאטסראיי מליגת העל הטורקית, תמורת דמי העברה של 2.8 מיליון אירו.

בארדאקג'י זכה עם גלאטסראיי באליפות ליגת העל הטורקית בעונות 2022/23, 2023/24 ו-2024/25.

## קריירה בינלאומית
בארדאקג'י נכלל בסגל נבחרת  ליורו 2024.

את שער הבכורה שלו בנבחרת כבש ב-16 ביוני 2023 בניצחון 3–2 על לטביה במוקדמות יורו 2024.

## תארים
**גלאטסראיי**
* ליגת העל הטורקית בכדורגל: 2022/23, 2023/24, 2024/25
* הגביע הטורקי: 2024/25
* הסופר קאפ הטורקי: 2023

## קישורים חיצוניים

## הערות שוליים

קטגוריה:כדורגלנים טורקים
קטגוריה:כדורגלני קוניאספור
קטגוריה:כדורגלני אדנה דמירספור
קטגוריה:כדורגלני סמסונספור
קטגוריה:כדורגלני גלאטסראיי
קטגוריה:בלמי כדורגל
קטגוריה:כדורגלני נבחרת טורקיה
קטגוריה:כדורגלני יורו 2024
קטגוריה:ילידי 1994
היו סרטים

**היו סרטים** היא סדרת טלוויזיה תיעודית שהנחו יהודה סתיו ואמנון לורד ושודרה בטלוויזיה החינוכית בשנים 2000־2003 במשך 4 עונות ו-42 פרקים. הסדרה שודרה גם בערוץ 2 החל מ-7 ביולי 2001 בשעה 11:30.

## הפקה ושידור
העונה הראשונה שודרה בשנת 2000 ועסקה בסרטי הקולנוע משנות ה-40 וה-50.

העונה השנייה שודרה בשנת 2001 ועסקה בסרטי הקולנוע משנות ה-60.

העונה השלישית שודרה בשנת 2002 ועסקה בסרטי הקולנוע משנות ה-70.

העונה הרביעית והאחרונה שודרה בשנת 2003 ועסקה בסרטי הקולנוע משנות ה-80, את כל העונה הנחה יהודה סתיו.

## תקציר
הסדרה עסקה בהתפתחות הקולנוע הישראלי באמצעות בחינת הסרטים שהופקו בשנות ה-40, שנות ה-50, שנות ה-60, שנות ה-70 ושנות ה-80. במסגרת הסדרה שולבו קטעים מתוך הסרטים לצד ראיונות ודיונים עם שחקנים ויוצרים, אשר ניתחו את מאפייני הקולנוע הישראלי בתקופות השונות. יוזם הסדרה, יהודה סתיו, הגדיר את מטרתו כ"רישום ותיעוד ההיסטוריה של הקולנוע ישראלי לא בעט ובנייר, אלא באמצעים אלקטרוניים". לדבריו, הישג מרכזי של המיזם הוא ההכרה כי לקולנוע הישראלי יש קיום פעיל, חי ובועט, אשר עתיד להמשיך ולהתקיים עוד שנים רבות.

## סקירת הסדרה

## פרקים
### עונה 1

### עונה 2

### עונה 3

### עונה 4

## קישורים חיצוניים

* היו סרטים, באתר הספרייה הלאומית
* 
* 

## הערות שוליים

קטגוריה:סדרות טלוויזיה ישראליות שעלו לשידור בשנת 2000
קטגוריה:תוכניות טלוויזיה ישראליות לילדים
קטגוריה:הטלוויזיה החינוכית הישראלית: תוכניות וסדרות
קטגוריה:הטלוויזיה החינוכית הישראלית - תוכניות לימודיות-חינוכיות
קטגוריה:ערוץ 2: תוכניות וסדרות
קטגוריה:סדרות טלוויזיה תיעודיות ישראליות
קלטבלוטה

**קלטבלוטה** (בסיציליאנית: **Cataviḍḍotta**) היא קומונה (עירייה) בנפת אגריג'נטו, שבסיציליה שבאיטליה, הממוקמת 60 ק"מ מדרום לפלרמו ו־45 ק"מ מצפון־מערב לאגריג'נטו. בנוסף לחלקה הראשי של קלטבלוטה, הקומונה כוללת גם את הפרציאונה סנט'אנה.

## היסטוריה
קלטבלוטה זוהתה עם העיר הסיקאנית העתיקה **טריוקלה**, שנכבשה על ידי רומא העתיקה בשנת 99 לפנה"ס. לאחר נפילת האימפריה הרומית המערבית וכמה מאות שנים תחת האימפריה הביזנטית, היא נכבשה על ידי אמירות סיציליה, אשר הקימו בה מצודה. בשנת 1090 היא נכבשה על ידי הנורמנים של רוג'רו הראשון, רוזן סיציליה.

הדיוקסיה של טריוקלה, שנקראה בלטינית Trecalae ב, מוזכרת ינקדמוס מהמאה ה-6 בתור Τρόκαλις (טרוקאליס).

על פי המסורת, הבישוף הראשון היה סן פלגרינו, תלמידו של פטרוס הקדוש. במסמכים היסטוריים נזכרים ארבעה בישופים של הבישופות:
* פטרוס, המוזכר בשני מכתבים של האפיפיור גרגוריוס הראשון בסביבות שנת 598
* מקסימוס, שהשתתף בוועידת לטראנו בשנת 649 שכינס האפיפיור מרטינוס הראשון
* גרגוריוס, שחתם על חוקי ועידת קונסטנטינופול השלישית בשנת 680
* יוחנן, שהשתתף בוועידת ניקיאה השנייה

בעיר נחתם שלום קלטבלוטה (1302) אשר סיים את מלחמת הערבית הסיציליאנית.

## קישורים חיצוניים

* 
* פורטל מקומי

## הערות שוליים

קטגוריה:סיציליה: יישובים
יונתן נורבי

**יונתן וונהיים נורבי** (בנורווגית: **Jonathan Vonheim Norbye**; נולד ב-26 במרץ 2007 באלטה שבנורווגיה) הוא כדורגלן נורווגי המשחק בעמדת הבלם בקבוצת ארמיניה בילפלד מהבונדסליגה השנייה, בהשאלה מר.ב. לייפציג.

## קריירת מועדונים
נורבי גדל במחלקת הנוער של אלטה, וערך עשר הופעות ליגה במדי הקבוצה הבוגרת של המועדון במסגרת הליגה הנורווגית השלישית, בהן הבקיע שער אחד.

בשנת 2023, בגיל 15, הצטרף למחלקת הנוער של ר.ב. לייפציג מהבונדסליגה. ב-18 במאי 2024 ערך את הופעת הבכורה שלו בקבוצה הבוגרת של המועדון, בתיקו 2-2 נגד איינטרכט פרנקפורט במסגרת המחזור ה-34 והאחרון בליגה לעונת 2023/2024.

ב-23 ביוני 2025 הושאל למשך עונת  לארמיניה בילפלד מהבונדסליגה השנייה.

## קריירה בין-לאומית
נורבי נכלל בסגל נבחרת נורווגיה עד גיל 20 לטורניר גביע העולם עד גיל 20 לשנת 2025, וב-29 בספטמבר ערך את הופעת הבכורה שלו בטורניר, בניצחון 0–1 על נבחרת ניגריה עד גיל 20 במסגרת שלב הבתים.

## קישורים חיצוניים

## הערות שוליים

קטגוריה:כדורגלנים נורווגים
קטגוריה:בלמי כדורגל נורווגים
קטגוריה:כדורגלני ר.ב. לייפציג
קטגוריה:כדורגלני ארמיניה בילפלד
קטגוריה:נורווגים שנולדו ב-2007
רולנד שאלאי

**רולנד שאלאי** (בהונגרית: **Sallai Roland**; נולד ב-22 במאי 1997) הוא כדורגלן הונגרי המשחק בעמדת הקיצוני הימני בגלאטסראיי מליגת העל הטורקית ובנבחרת הונגריה.

## קריירת מועדונים
### פושקש אקדמיה
שאלאי החל את הקריירה המקצועית שלו בפושקש אקדמיה, וערך את הופעת הבכורה שלו ב-1 באוגוסט 2014 נגד פץ'. את שער הליגה הראשון שלו בליגת העל ההונגרית כבש ב-14 בספטמבר 2014 נגד פרנצווארוש.

### פלרמו
ב-4 באוגוסט 2016 הצטרף שאלאי לפלרמו האיטלקית מהסרייה א' בהשאלה. הוא ערך את הופעת הבכורה שלו ב-10 בספטמבר 2016 נגד נאפולי, וכבש את שערו הראשון ב-19 במרץ 2017 נגד אודינזה.

### אפואל ניקוסיה
ב-5 באוגוסט 2017 חתם שאלאי על חוזה לארבע שנים באפואל ניקוסיה הקפריסאית תמורת סכום מוערך של 2 מיליון אירו. ב-9 בספטמבר ערך את הופעת הבכורה שלו וכבש את שערו הראשון בליגת העל הקפריסאית נגד נאה סלמיס פמגוסטה. כמו כן, השתתף בשישה משחקי ליגת האלופות בעונה זו.

### פרייבורג
ב-31 באוגוסט 2018 חתם שאלאי על חוזה לארבע שנים בפרייבורג מהבונדסליגה הגרמנית תמורת 4.5 מיליון אירו. ב-22 בספטמבר 2018 כבש שער בהופעת הבכורה שלו בליגה, בניצחון 3–1 על וולפסבורג. החל מנובמבר 2018 סבל מפציעה במפשעה שהשביתה אותו לחמישה חודשים, וחזר לשחק ב-5 במאי 2019 נגד פורטונה דיסלדורף.

בעונת 2023/2024 דחה שאלאי הצעה מהמועדון הסעודי אל-איתיפאק.

### גלאטסראיי
ב-13 בספטמבר 2024 חתם שאלאי על חוזה לארבע שנים בגלאטסראיי מליגת העל הטורקית. את הופעת הבכורה שלו ערך ב-21 בספטמבר 2024 נגד פנרבחצ'ה בליגת העל הטורקית. את שערו הראשון כבש ב-1 בדצמבר 2024 בתיקו 2–2 מול איופספור.

## קריירה בינלאומית
שאלאי נכלל בסגל נבחרת הונגריה עד גיל 20 לגביע העולם עד גיל 20 ב-2015. את הופעת הבכורה שלו בנבחרת הבוגרת ערך ב-20 במאי 2016 במשחק ידידות נגד חוף השנהב.

ב-11 בספטמבר 2018 כבש שאלאי את שער הבכורה שלו במדים הלאומיים נגד יוון. בשנת 2020 נכלל בסגל הונגריה ליורו 2020. ב-14 ביוני 2022 כבש צמד בניצחון 4–0 על אנגליה בליגת האומות 2022/2023 של אונגלייה.

ב-14 במאי 2024 נכלל שאלאי בסגל הונגריה ליורו 2024. ב-24 ביוני בישל את שער הניצחון בדקה ה-100 נגד סקוטלנד. ב-6 בספטמבר 2025 כבש שער בתיקו 2–2 מול אירלנד במסגרת מוקדמות מונדיאל 2026 לפני שהורחק בכרטיס אדום.

## קישורים חיצוניים

## הערות שוליים

קטגוריה:כדורגלנים הונגרים
קטגוריה:קשרי כדורגל הונגרים
קטגוריה:כדורגלני פלרמו
קטגוריה:כדורגלני אפואל ניקוסיה
קטגוריה:כדורגלני פרייבורג
קטגוריה:כדורגלני גלאטסראיי
קטגוריה:כדורגלני נבחרת הונגריה
קטגוריה:כדורגלני יורו 2020
קטגוריה:כדורגלני יורו 2024
קטגוריה:ילידי 1997
מרט הקאן ינדאש

**מרט הקאן ינדאש** (בטורקית: **Mert Hakan Yandaş**; נולד ב-19 באוגוסט 1994) הוא כדורגלן טורקי המשחק בעמדת הקשר ההתקפי בפנרבחצ'ה מליגת העל הטורקית, בה הוא גם משמש כקפטן.

## קריירת מועדונים
### קריירה מוקדמת
ינדאש, יליד בורסה, שיחק בקבוצות נוער מקומיות. את חוזהו המקצועי הראשון חתם באלטינורדו מהליגה הטורקית השנייה. בעונת 2014/2015 הושאל לטירספור 1922 מהליגה הטורקית השלישית, שם כבש 13 שערים ב-25 משחקים. בעונה שלאחר מכן חתם בקבוצה באופן קבוע והיה מלך השערים של הליגה עם 21 שערים. בעונת 2016/2017 עבר למנמן בלדיאספור מהליגה הטורקית השנייה.

### סיוואספור
ב-14 ביולי 2017 הצטרף ינדאש לסיוואספור מליגת העל הטורקית. את הופעת הבכורה המקצועית שלו בליגה ערך ב-19 באוגוסט 2017 בניצחון 2–0 על ייני מלאטיאספור.

### פנרבחצ'ה
ב-11 באוגוסט 2020 עבר ינדאש לפנרבחצ'ה מליגת העל הטורקית בהעברה חופשית, וחתם על חוזה לארבע שנים. את הופעת הבכורה שלו ערך ב-21 בספטמבר 2020 ואת שער הבכורה כבש ב-21 בנובמבר 2020.

ב-16 בספטמבר 2021 ערך את הופעת הבכורה שלו במפעלים האירופיים נגד איינטרכט פרנקפורט ב. ב-4 בנובמבר 2021 שימש לראשונה כקפטן הקבוצה במשחק ב נגד רויאל אנטוורפן וכבש שער.

ב-23 באוגוסט 2023 ערך את הופעתו ה-100 במדי פנרבחצ'ה נגד טוונטה ב. ב-21 ביוני 2024 הוארך חוזהו לשנתיים נוספות. ב-5 באוגוסט 2025 מונה לקפטן הקבוצה.

## קריירה בינלאומית
ינדאש ערך את הופעת הבכורה שלו בנבחרת הבוגרת ב-3 בספטמבר 2020 בהפסד 1–0 להונגריה בליגת האומות.

## תארים
***אלטינורדו**
** אליפות הליגה הטורקית השנייה: 2013/2014
***פנרבחצ'ה**
** הגביע הטורקי: 2022/2023

## קישורים חיצוניים

## הערות שוליים

קטגוריה:כדורגלנים טורקים
קטגוריה:כדורגלני סיוואספור
קטגוריה:כדורגלני פנרבחצ'ה
קטגוריה:כדורגלני נבחרת טורקיה
קטגוריה:ילידי 1994
באנגסמורו

**באנגסמורו** הוא אזור מנהלי בפיליפינים בחלק הדרום-מערבי של האי מינדנאו. הוא אושרר במשאל עם מחייב משפטית בן שני חלקים במינדנאו המערבית, ב-21 בינואר וב-6 בפברואר 2019, ואושר ב-25 בינואר, מספר ימים לאחר המשאל הראשון, על ידי ועדת הבחירות (COMELEC). עם הקמתו החליף את האזור האוטונומי במינדנאו המוסלמית (ARMM).

## היסטוריה
הקמת בנגסאמורו הייתה שיאה שיחות שלום שהתרחשו מספר שנים בין ממשלת הפיליפינים למספר קבוצות אוטונומיות; ובמיוחד חזית האסלאמית לשחרור מורו (MILF). החזית דחתה את תוקף האזור האוטונומי במינדנאו המוסלמית וקראה להקמת אזור עם יותר סמכויות שהועברו מהממשלה הלאומית. הסכם המסגרת מכונה "ההסכם המקיף על בנגסאמורו", והוא נערך בין הממשלה הלאומית לחזית האסלאמית לשחרור מורו בשנת 2014. לאחר משא ומתן ודיונים מתמשכים על סעיפים מסוימים, הקונגרס של הפיליפינים יצר ואשרר חוק יסוד לאזור, המכונה "חוק בנגסאמורו האורגני" ; הצעת החוק נחתמה ב-26 ביולי 2018.

אף על פי שאלות בנוגע לחוקתיות האזור, שכן היה מאמץ מערכת פרלמנטרית באזור של מדינה עם מערכת ממשל נשיאותית, לא ניתנה פסיקה שיפוטית נגד החוק האורגני וכתוצאה מכך נערך משאל עם בשני חלקים: אחד על ידי אזרחי האזור האוטונומי במינדנאו המוסלמית שקבע האם לפזר את האזור האוטונומי במינדנאו המוסלמית ולהחליפו באופן מיידי בבנגסמורו, ולאחר אישור החלק הראשון, חלק שני נלקח על ידי רשויות מקומיות ומחוזות שכנות במחוזות לנאו דל נורטה וקוטאבאטו בנוגע להעברתן לאזור בנגסמורו. כתוצאה מהחלק השני של משאל העם, 63 מחוזות בקוטאבאטו הועברו לממשלת בנגסמורו, והוסיפו לשטח האזור האוטונומי.

בנגסאמורו תפס את מקומו של האזור האוטונומי במינדנאו המוסלמית כאזור האוטונומי היחיד בפיליפינים בעל רוב מוסלמי. ממשלת באסנגמורו נחשבת לקרקע ניסויים לדיון הרחב יותר על רפורמה חוקתית ופדרליזם בפיליפינים.

ב-9 בספטמבר 2024, בית המשפט העליון של הפיליפינים, בהצבעה פה אחד, אישר ברובו את חוקתיותו של החוק האורגני של באנגסמורו, אך הכריז על מחוז סולו כלא חלק מהאזור האוטונומי עקב הצבעת הרוב הפשוט שלו נגד הכללתו בו במהלך משאל העם על האוטונומיה של באנגסמורו בשנת 2019.

## קישורים חיצוניים
* 

## הערות שוליים

קטגוריה:הפיליפינים: חלוקה מנהלית
קטגוריה:מינדנאו
מאגר הענף המערבי

**מאגר הענף המערבי** (באנגלית: **West Branch Reservoir**) הוא מאגר מים במערכת הובלת המים לעיר ניו יורק. הוא נוצר על ידי אגירת החלקים העליונים של הענף המערבי של נהר קרוטון, וממוקם במחוז פטנאם, ניו יורק, בעיירות כרמל  וקנט , כ-80 ק"מ צפונית לעיר ניו יורק.

המאגר שוכן לאורך הענף המערבי של נהר קרוטון, אחד משלושה ענפים של נהר קרוטון בתוך אגן הניקוז הגדול יותר של נהר קרוטון (ראו המפה משמאל). הוא הופעל בשנת 1895, והוא אחד מ-12 מאגרים באגן הניקוז של קרוטון בצפון מדינת ניו יורק, והשני בצפון. הוא מורכב משני אגנים, המופרדים על ידי כביש המדינה 301 , ויכול להכיל עד 30,000,000 מ"ק של מים בקיבולת מלאה.

בנוסף לאגן הניקוז שלו, המשתרע על פני 32 קמ"ר, הוא מקבל את מימיו ממאגר בוידס קורנר במעלה הזרם, ובמידת הצורך, אספקה מאגם גלניידה, אגם מבוקר במערכת האספקה של העיר. עם זאת, מאגר הענף המערבי משמש כאגן שיקוע למימי אמת המים של דלאוור, אגן הניקוז הדרומי מבין שני אגני הניקוז של הרי קטסקיל של העיר, הממוקם ממערב לנהר ההדסון. זרימה ממאגר רונדאוט הגדול בהרבה, נקודת איסוף למאגרי קנונסוויל, נברסינק ופפאקטון, נשאבת על פני הנהר דרך תחנת השאיבה צ'לסי של אמת המים ליד ביקון, ניו יורק , בגדה המזרחית של הנהר במחוז דאטצ'ס , כ-105 ק"מ צפונה מניו יורק סיטי.

במהלך תקופות בצורת, מאגר הסניף המערבי מקבל גם מים הנשאבים ישירות מנהר ההדסון על ידי תחנת השאיבה צ'לסי. הוא שימש למטרה זו במהלך הבצורות של 1965 ו-1966 ו-1985, וכן במהלך מאי 1989. לאחר שנקלטו במאגר הסניף המערבי, המאגר משחרר את מימיו המשולבים בחזרה לאמת דלאוור, כדי להוביל למאגר קנסיקו בדרום מחוז וסטצ'סטר.

מים מעבר לצרכיה של העיר ניו יורק במאגר הסניף המערבי, עוברים חזרה לסניף המערבי של נהר קרוטון, אשר נלכד במורד הזרם על ידי מאגר מפלי קרוטון (ראו במפה למעלה), ומגיעים בסופו של דבר למאגר קרוטון החדש, שוב חלק מאגן הניקוז של קרוטון.

## ראו גם
* מערכת הובלת המים לעיר ניו יורק

## קישורים חיצוניים

## ביאורים

## הערות שוליים

קטגוריה:הטיית מים
קטגוריה:ארצות הברית: אמות מים
קטגוריה:ניו יורק: גאוגרפיה
קטגוריה:מדינת ניו יורק: גופי מים
קטגוריה:ארצות הברית: אגמי אגירה מלאכותיים
קטגוריה:מערכת הובלת המים לעיר ניו יורק
קטגוריה:אגן הניקוז קרוטון
מרט גונוק

**פהמי מרט גונוק** (בטורקית: **Fehmi Mert Günok**; נולד ב-1 במרץ 1989) הוא כדורגלן טורקי המשחק בעמדת השוער בבשיקטש ובנבחרת טורקיה.

## קריירת מועדונים
### פנרבחצ'ה
גונוק החל את הקריירה שלו בקוג'אליספור ולאחר מכן הצטרף לפנרבחצ'ה בשנת 2001, שם שיחק בקבוצות הנוער ועלה לקבוצה הבוגרת בליגת העל הטורקית. את הופעת הבכורה שלו בליגה ערך ב-15 באוגוסט 2010 נגד אנטליהספור. הוא שוחרר מהמועדון ב-15 ביוני 2015, לאחר 14 שנים במועדון.

### בורסאספור
ב-22 ביוני 2015 הצטרף לבורסאספור מליגת העל הטורקית ל-3 עונות. לאחר שתי עונות, במהלכן שיחק בעיקר בעונתו הראשונה, חוזהו בוטל בתמורה לחובות שכר מצד בורסאספור.

### איסטנבול בשאקשהיר
ב-31 ביולי 2017 הצטרף לאיסטנבול בשאקשהיר מליגת העל הטורקית. בעונתו הראשונה היה שוער שני, אך מעונת 2018/2019 הפך לשוער הראשון. בעונת 2019/20 זכה עם הקבוצה באליפות ליגת העל הטורקית. ב-15 באוגוסט 2021 שוחרר מהמועדון.

### בשיקטש
ב-15 באוגוסט 2021 חתם גונוק בבשיקטש מליגת העל הטורקית על חוזה לשלוש שנים. ב-31 ביולי 2023 חתם על הארכת חוזה לשנתיים נוספות, וב-17 בינואר 2025 חתם על חוזה חדש לשנתיים עם אופציה לאחת נוספת, עד שנת 2027.

## קריירה בינלאומית
גונוק שיחק בכל הנבחרות הצעירות של טורקיה מגיל 16. את הופעת הבכורה שלו בנבחרת  ערך ב-25 במאי 2012 במשחק ידידות נגד נבחרת .

הוא היה השוער הראשון של הנבחרת במהלך מוקדמות יורו 2020, והיה שוער הפותח של טורקיה ביורו 2024. ב-2 ביולי 2024, במהלך משחק שמינית גמר נגד אוסטריה, ביצע הצלה מכרעת בדקות הסיום ומנע שער מכריסטוף באומגרטנר, ובכך סייע לטורקיה לנצח 2–1 ולעלות לרבע גמר.

## קישורים חיצוניים

## הערות שוליים

קטגוריה:כדורגלנים טורקים
קטגוריה:כדורגלני פנרבחצ'ה
קטגוריה:כדורגלני בורסאספור
קטגוריה:כדורגלני איסטנבול בשאקשהיר
קטגוריה:כדורגלני בשיקטש
קטגוריה:כדורגלני נבחרת טורקיה
קטגוריה:כדורגלני יורו 2020
קטגוריה:כדורגלני יורו 2024
קטגוריה:ילידי 1989
יונאס סוונסון

**יונאס סוונסון** (בנורווגית: **Jonas Svensson**; נולד ב-6 במרץ 1993) הוא כדורגלן נורווגי המשחק בעמדת המגן הימני ברוזנבורג מליגת העל הנורווגית.

## קריירת מועדונים

סוונסון החל לשחק בלבאנגר ב-2008, כשהיה בן 15, בליגה הנורווגית השנייה. באוגוסט 2009 עבר לרוזנבורג. את הופעת הבכורה שלו בליגת העל הנורווגית ערך ב-10 במרץ 2011. ב-20 באפריל 2016 הפך לשחקן הצעיר ביותר בתולדות המועדון שהגיע ל-200 הופעות.

ב-30 בינואר 2017 חתם סוונסון בא.ז. אלקמאר מליגת העל ההולנדית.

ב-10 ביולי 2021 חתם סוונסון לשלוש שנים באדנה דמירספור, שעלתה אז לליגת העל הטורקית.

ב-10 בינואר 2024 חתם סוונסון על חוזה לשנתיים בבשיקטש מליגת העל הטורקית.

## קריירה בינלאומית

סוונסון שיחק בכל נבחרות הנוער של נורווגיה. את הופעת הבכורה שלו בנבחרת הבוגרת ערך ב-1 ביוני 2016 בניצחון 3–2 על איסלנד. את שערו היחיד בנבחרת כבש ב-24 במרץ 2021 בניצחון 3–0 על גיברלטר במסגרת מוקדמות מונדיאל 2022.

## תארים
***רוזנבורג**
** אליפות נורווגיה: 2015, 2016
** הגביע הנורווגי: 2015, 2016
***בשיקטש**
** הגביע הטורקי: 2023/2024
** הסופר קאפ הטורקי: 2024
***אישיים**
** מגן השנה של ליגת העל הנורווגית: 2015, 2016
** שחקן החודש בליגת העל ההולנדית: ינואר 2018

## קישורים חיצוניים

## הערות שוליים

קטגוריה:כדורגלנים נורווגים
קטגוריה:כדורגלני רוזנבורג
קטגוריה:כדורגלני א.ז. אלקמאר
קטגוריה:כדורגלני אדנה דמירספור
קטגוריה:כדורגלני בשיקטש
קטגוריה:כדורגלני נבחרת נורווגיה
קטגוריה:ילידי 1993
מאגר הילוויו

**מאגר הילוויו** (באנגלית: **Hillview Reservoir**) הוא מאגר מים בשטח של כ-364 דונם בדרום מזרח יונקרס, ניו יורק. הוא נבנה במשך שש שנים, בין השנים 1909–1915, על ידי מועצת אספקת המים של העיר ניו יורק, כדי לקבל מים מאמת המים של הקטסקיל החדשה שנבנתה, אשר ניקזה מים ממאגר אשוקן והורידה אותם למאגר קנסיקו, שם הם נוקזו בתורם חזרה להמשך של אמת המים של הקטסקיל, ונשלחו למאגר הילוויו.

למאגר עצמו קיבולת מקסימלית של 3,400,000 מ"ק, והמים מהמאגר מועברים דרך מנהרות המים מספר 1 ו-2 של ניו יורק סיטי. התוכנית למנהרת המים מספר 3 של ניו יורק סיטי היא להעביר מים ממאגר קנסיקו, ולשלוח אותם ישירות למאגר הילוויו, ומשם לשאר ניו יורק סיטי.

במרץ 2019, חתמה מחלקת הגנת הסביבה של העיר ניו יורק (DEP) על הסכם עם הסוכנות להגנת הסביבה של ארצות הברית (EPA) לכסות את המאגר עד 2049 כדי לעמוד בחוק מי השתייה הבטוחים . הם גם הסכימו להגביר את המאמצים לניהול חיות הבר במאגר בינתיים, ולחסל קיני סנוניות בצוקים וללכוד או להרוג עופות מים.

## ראו גם
* מערכת הובלת המים לעיר ניו יורק
* מאגר פארק ג'רום
* מאגר ז'קלין קנדי אונאסיס

## קישורים חיצוניים

## הערות שוליים

קטגוריה:מדינת ניו יורק: גופי מים
קטגוריה:הטיית מים
קטגוריה:ארצות הברית: אמות מים
קטגוריה:ניו יורק: גאוגרפיה
קטגוריה:ארצות הברית: אגמי אגירה מלאכותיים
קטגוריה:מערכת הובלת המים לעיר ניו יורק
קטגוריה:אגני הניקוז המשולבים של קטסקיל ודלאוור
טורבו-פולק

**טורבו-פולק** (בסרבית: **'Турбо-фолк**; באנגלית: **Turbo-folk**) הוא ז'אנר מוזיקלי סלאבי המתבסס על מוזיקת פולק סרבית, מוזיקת פופ, יורודאנס וטכנו, שהתפתח בשנות ה-1980 ושנות ה-1990 ביוגוסלביה. המונח לראשונה נטבע על ידי המוזיקאי רמבו אמדאוס . מאמר מ-2011 של המגזין Vice תיאר את הז'אנר כ-"Musik für Idioten" ("מוזיקה לאידיוטים").

הז'אנר צמח בעיקר במדינות יוגוסלביה לשעבר, בין היתר סרביה וקרואטיה. בקרואטיה הז'אנר צמח בזכות הזמרת סברינה וושקוביץ' .

בעקבות הקמתו של מצעדי שירי קרואטיה , כחלק מבילבורד להיטי העולם, ב-15 בפברואר 2022, השירים בראש המצעד היו לרוב מהז'אנר טורבו-פולק, או לפחות אלו שנקראו במילת הגני "cajka" על ידי מבקרי המוזיקה.

## ביקורת
מבקרי הז'אנר טוענים כי ז'אנר זה שימש ככלי לקידום האידאולוגיה הפוליטית של סרביה בתקופת סלובודן מילושביץ'. כמו כן, נטען כי יצירות מהז'אנר הן קיטש וולגרי, כמעט פורנוגרפי, המהלל פשיעה, שחיתות מוסרית ושנאת זרים לאומנית. בספרה *Smrtonosni sjaj* של התאורטיקנית הסרבית איוונה קרוניה, היא התייחסה לז'אנר כ-"איקונוגרפיה אגרסיבית, סדיסטית וארוטית פורנוגרפית". התאורטיקן הבריטי אלכסיי מונרו כינה את הז'אנר "פורנו-לאומיות".

לעומת זאת, מבקרים אחרים סבורים כי הדבר מתעלם מההקשר החברתי והפוליטי הספציפי שהביא לפופולריותו של הטורבו-פולק, אשר, לדבריהם, היה שונה לחלוטין מההקשר של התרבות הפופולרית המערבית בת זמננו. לדעתם, הז'אנר היה פרדיגמה דומיננטית של המשטר ה"לאומני-מיליטנטי" של סלובודן מילושביץ', "שנשלט במלואו על ידי מנהלי התקשורת של המשטר". ג'ון פיסקה סבור שבמהלך אותה תקופה, טורבו-פולק ויורודאנס סרבי היו הז'אנרים הפופולריים ביותר באופן רשמי, בעוד שלדבריו, לעומת זאת, תרבות התקשורת המערבית של התקופה סיפקה מגוון של ז'אנרים מוזיקליים אחרים, וכתוצאה מכך גם עמדות אידאולוגיות אחרות.

## הערות שוליים

קטגוריה:שנות ה-1980 במוזיקה
קטגוריה:שנות ה-1990 במוזיקה
קטגוריה:סגנונות מוזיקליים
השיר שלנו (שיר)

"**השיר שלנו**" הוא שיר שנכתב, הולחן ובוצע על ידי הזמר-יוצר הישראלי אביב גפן ולהקת הרוק התעויוט. השיר הופיע באלבומם "לילות לבנים" משנת 1999. השיר יצא לאור כסינגל שנה לפני כן, ב-1998.

## רקע
את השיר כתב גפן עבור בחורה שאותה הכיר במסיבת פורים. לאחר שלא הצליח להביע בפניה את רגשתיו כלפיה, כתב את השיר בידיעה שהיא לעולם לא תדע שהוא נכתב אודותיה. לאחר מספר שנים, נפגשו השניים במקרה, ובחר גפן לספר לה כי השיר נכתב אודותיה. בשנת 2018 סיפר כי אותה בחורה הייתה המומה ומופתעת לדעת שהשיר נכתב עליה. שנתיים לאחר מכן, סיפק גפן גרסה אחרת אודות תגובתה, כאשר טען כי הבחורה אמרה שהשיר "נחמד" לדעתה, והוא נפגע מכך.

את כתיבת השיר השווה גפן לסדרה הדוקומנטרית "מייקל ג'ורדן: הריקוד האחרון", כאשר אמר כי כישלון אלבום האולפן השישי שהוציא לאור, "חלולים", היווה עבורו נקודת מפנה, מאחר שהייתה זו הזדמנות עבורו לעשות קאמבק.

## הוצאה לאור
"השיר שלנו" הוא סינגל הבכורה מתוך האלבום "לילות לבנים". זהו השיר היחיד מתוך האלבום בו נטל גפן חלק בתהליך ההפקה המוזיקלית, לצד מפיק האלבום משה לוי.

## מיקומי שיא

## משתתפים
* אביב גפן – זמרה, גיטרה, עיבוד, הפקה

### התעויוט
* עודד שחר – תופים
* שלומי צדקי – גיטרה בס
* הראל בן עמי – גיטרה
* שלומי קינן – קלידים, קולות רקע, תכנות
* ערן מיטלמן – קלידים, קולות רקע

### משתתפים נוספים
* משה לוי – עיבוד, הפקה

## הערות שוליים

קטגוריה:סינגלים בהוצאת הד ארצי
קטגוריה:שירי אביב גפן
קטגוריה:שירי אהבה בעברית
קטגוריה:שירים שנכתבו על ידי אביב גפן
קטגוריה:שירים שהולחנו על ידי אביב גפן
קטגוריה:שירים שהופקו על ידי משה לוי
קטגוריה:שירים שהופקו על ידי אביב גפן
קטגוריה:שירים על פרידה
איאן יואל פינקוביץ'

**איאן יואל פינקוביץ**' (נולדה ב-21 בספטמבר 1997) היא שחקנית ישראלית.

## ביוגרפיה
**איאן יואל פינקוביץ**' נולדה וגדלה בתל אביב, לבמאי רוני פינקוביץ' ולשחקנית תומי יואל. איאן היא בת אמצעית במשפחה ולה שתי אחיות. אביה היה מהדמויות הבולטות בתחום התיאטרון בישראל, ביים עשרות הצגות והיה המנהל האמנותי של המדיטק ושל תיאטרון חיפה.

במהלך לימודיה בבית ספר תיכון כבר עסקה במשחק ובדוגמנות. בין היתר בסדרת הנעורים של ערוץ דיסני, כוכב הצפון.

בשנת 2023 השלימה פינקוביץ' את לימודי המשחק בסטודיו למשחק ניסן נתיב.

בראיון בספטמבר 2025 חשפה פינקוביץ' שהיא עובדת על מחזה אותו החלה לכתוב ביחד עם הוריה המבוסס על טראומת ילדות שעברה וסיפרה שהיא אובחנה עם פוסט־טראומה בעקבות אונס, והתמודדה עם הפרעות אכילה ואובדנות.

## קריירה במשחק
בשנת 2015 שיחקה בסדרת הנוער כוכב הצפון ולאחר מכן תוך כדי לימודי המשחק השתתפה בפרויקטים נוספים. בשנת 2025 לוהקה לאחד התפקידים הראשיים במחזמר שאול המבוסס על עלילה ושירים מאת שלמה ארצי.

### משחק בתיאטרון

### משחק בטלוויזיה

### משחק בקולנוע

## חיים אישיים
מאורסת לשחקן גלי פרנק.

## קישורים חיצוניים

* איאן יואל פינקוביץ' בכאן 11

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:תל אביב-יפו: אישים
קטגוריה:ישראליות שנולדו ב-1997
קטגוריה:ישראלים שנולדו ב-1997